Publication: Magyar Közlöny
Issue: MK-2009-155 (Year: 2009, Number: 155)
Era: 2004-2010
Section: 2009. évi CV. törvény
Paragraph Index: 169

12. CIKK 12.1 A Szerzõdõ Államok haladéktalanul egyeztetnek egymással annak érdekében, hogy gyors és hatékony segítséget nyújtsanak a Nabucco Projekt megvalósításához és jóhiszemûen megoldjanak minden vitás kérdést vagy az 1.2 cikk értelmében vett ellátási zavart, amely a Megállapodássalkapcsolatosanfelmerül, vagy megtárgyaljanak minden olyan kérdést, amely a Megállapodás értelmezésével vagy alkalmazásával kapcsolatos. Ebbõl a célból, a Megállapodás betartásának és alkalmazásának segítése érdekében a Szerzõdõ Államok létrehozzák a Nabucco Bizottságot, amely a Szerzõdõ Államok mindegyikének egy (1) képviselõjébõl áll. A képviselõ teljes felhatalmazással és jogkörrel rendelkezik az adott Szerzõdõ Állam részérõl, hogy annak nevében a Projekttel kapcsolatosan a Nabucco Bizottság elé terjesztett bármilyen ügyben eljárjon. A Német Szövetségi Köztársaság, az Európai Beruházási Bank, az Európai Újjáépítési és Fejlesztési Bank, valamint a Nabucco Nemzetközi Vállalat megfigyelõi státuszban részt vehet a Nabucco Bizottság munkájában és megjelenhetnek a Nabucco Bizottság bármely rendes ülésén. A Nabucco Bizottság indokolatlan késedelem nélkül elfogadja saját eljárási szabályzatát. 12.2 A Szerzõdõ Államok együttmûködnek annak érdekében, hogy a Megállapodásnak rendszeres egyeztetésen és tapasztalatcserén keresztül érvényt szerezzenek. Ez a kötelezettség vonatkozik a 3. cikk szerinti szabályozási feladatoknak valamennyi Szerzõdõ Államban történõ végrehajtásához szükséges információcserére is. A Szerzõdõ Államok kötelesek informálni és konzultálni, és a Nabucco Bizottságon keresztül kötelesek egymást tájékoztatni a Projekt állásáról és elõrehaladásáról. 12.3 A Nabucco Bizottság egyhangú szavazással dönthet a fenti 9. cikk szerinti helyettesítési javaslat megvalósításáról. Az egyszer már elfogadott helyettesítési javaslatok változtatásához is egyhangú szavazásra van szükség. 12.4 A Nabucco Bizottság bármely új kiindulási betáplálási pontra vonatkozó indítványról egyhangúlag dönt. A kiindulási betáplálási pontok pontos elhelyezkedése az adott határszakaszon az általános hatósági engedélyezési eljárások tárgya.

Source: https://magyarkozlony.hu/hivatalos-lapok/cf57373582f5bc824f0100da1cf49319f99eaa3a/dokumentumok/c578791d23a3b11ee31643e7d69e8d9639c07187/letoltes